pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดร.ฉวีรัตน์ เกษตรสุนทร ผู้ช่วยรัฐมนตรีประจำกระทรวงวัฒนธรรม เป็นประธานพิธีแถลงผลสำเร็จโครงการปั่นรวมในไทย 2 ตอน “จชต.กินดี อยู่ใต้ เข้าใจกัน”
วันจันทร์ที่ 27 มีนาคม 2560
ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม เป็นประธานพิธีแถลงผลสําเร็จโครงการปั่นรวมในไทย 2 ตอน “จชต.กินดี อยู่ใต้ เข้าใจกัน”
ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม เป็นประธานพิธีแถลงผลสําเร็จโครงการปั่นรวมในไทย 2 ตอน “จชต.กินดี อยู่ใต้ เข้าใจกัน”
วันที่ 24 มีนาคม 2560 เวลา 18.00 น. ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม เป็นประธานพิธีแถลงผลสําเร็จโครงการปั่นรวมในไทย 2 ตอน “จชต.กินดี อยู่ใต้ เข้าใจกัน” และพิธีเปิดนิทรรศการ “หนึ่งเดียวล้วนเกี่ยวข้อง” ศิลปะเพื่อก้าวข้ามความไม่รู้ โดยมีนายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม พร้อมด้วยนางนิชา หิรัญบูรณะ ธุวธรรม รองเลขาธิการนายกรัฐมนตรี นางลักขนา คุณาวิชยานนท์ ผู้อํานวยการหอศิลปวัฒนธรรมแห่งกรุงเทพมหานคร นายประสิทธิ์ ชูเมือง รองเลขาธิการศูนย์อํานวยการบริหารจังหวัดชายแดนภาคใต้ (ศอ.บต.) ผู้บริหารกระทรวงวัฒนธรรมเข้าร่วมงาน ณ หอศิลปวัฒนธรรมแห่งกรุงเทพมหานคร
รัฐบาลไทย-ข่าวทำเนียบรัฐบาล-ก.อุตฯ  จัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันพฤหัสบดีที่ 26 กรกฎาคม 2561
ก.อุตฯ  จัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษา สมเด็จพระเจ้าอยู่หัว ๖๖ พรรษา ณ ห้องโถง ชั้น 1 อาคารสํานักงานปลัดกระทรวงอุตสาหกรรม
วันนี้ (25 กรกฎาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษา สมเด็จพระเจ้าอยู่หัว ๖๖ พรรษา ๒๘ กรกฎาคม ๒๕๖๑ โดยมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม ผู้บริหารระดับสูง ข้าราชการ พนักงานกระทรวงอุตสาหกรรม ร่วมพิธี ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมสร้างเครือข่ายพันธมิตร บูรณาการเสริมสร้างเอสเอ็มอี หนุนผู้ประกอบการภาคอีสาน
วันศุกร์ที่ 28 กุมภาพันธ์ 2563
ปลัดกอบชัยฯ เป็นประธานการประชุมสร้างเครือข่ายพันธมิตร บูรณาการเสริมสร้างเอสเอ็มอี หนุนผู้ประกอบการภาคอีสาน
นายกอบชัย สังสิทธิสวัสดิ์ ปลัดกระทรวงอุตสาหกรรม ป็นประธานการประชุมสร้างเครือข่ายพันธมิตร บูรณาการเสริมสร้างเอสเอ็มอี หนุนผู้ประกอบการภาคอีสาน ณ โรงแรมบ้านเชียง จังหวัดอุดรธานี
วันนี้ (28 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย เป็นประธานการประชุมร่วมขับเคลื่อนนโยบายการช่วยเหลือผู้ประกอบการ SMEs โครงการหนุน SMEs ไทย ก้าวไกลไปด้วยกัน พร้อมด้วย นายจุลพงษ์ ทวีศรี รองปลัดกระทรวงอุตสาหกรรม และนายณัฐพล รังสิตพล อธิบดีกรมส่งเสริมอุตสาหกรรม โดยมี นางสาวนารถนารี รัฐปัตย์ รองกรรมการผู้จัดการ รักษาการแทนกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารให้การต้อนรับ ณ โรงแรมบ้านเชียง จังหวัดอุดรธานี
ปลัดกอบชัยฯ กล่าวว่า การพัฒนาศักยภาพและเพิ่มขีดความสามารถทางการแข่งขันให้กับผู้ประกอบการขนาดกลางและขนาดย่อม SMEs เป็นสิ่งจําเป็นและต้องเร่งดําเนินการโดยด่วน เพื่อให้พร้อมต่อการรับมือกับปัญหาเศรษฐกิจโลกที่มีความเปลี่ยนแปลง กระทรวงอุตสาหกรรมในฐานะหน่วยงานหลักของภาครัฐในการสนับสนุน เอสเอ็มอี พร้อมด้วยหน่วยงานพันธมิตร ประกอบด้วย สภาอุตสาหกรรมแห่งประเทศไทย สภาหอการค้าแห่งประเทศไทย สภาเกษตรแห่งชาติ สมาพันธ์เอสเอ็มอีไทย และสมาพันธ์ธุรกิจท่องเที่ยวส่วนภูมิภาคแห่งประเทศไทย ร่วมวางแนวทางพัฒนาผู้ประกอบการเอสเอ็มอี ช่วยยกระดับสินค้าและบริการ เพื่อนําไปสู่การสร้างงาน สร้างรายได้ กระจายรายได้สู่ชุมชน และช่วยให้เศรษฐกิจของประเทศไทยเติบโตอย่างเข้มแข็งและยั่งยืน
สําหรับโครงการ "หนุน SMEs ไทย ก้าวไกลไปด้วยกัน" เป็นโครงการเพิ่มขีดความสามารถทางการแข่งขันให้กับผู้ประกอบการเอสเอ็มอีครอบคลุมในทุกมิติ ไม่ทิ้งใครไว้ข้างหลัง แต่จะก้าวไปด้วยกัน โดยธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SMEs D Bank เป็นแกนกลางหลักในการเชื่อมโยง  บูรณาการความช่วยเหลือจากหน่วยงานพันธมิตร โดยมีวัตถุประสงค์เพื่อต้องการให้ผู้ประกอบการมีเงินทุนนําไปใช้หมุนเวียน ลงทุน ขยาย ปรับปรุงกิจการ ซึ่งมีจุดเด่นที่อัตราดอกเบี้ยถูกที่สุดในบรรดาสินเชื่อเอสเอ็มอีของทุกสถาบันการเงินในปัจจุบัน #เครือข่ายพันธมิตร #กระทรวงอุตสาหกรรม #โครงการหนุน SMEs ไทย
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) อำนวยความสะดวกประชาชนที่จะเดินทางเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันอังคารที่ 10 ตุลาคม 2560
บริษัท ท่าอากาศยานไทย จํากัด (มหาชน) อํานวยความสะดวกประชาชนที่จะเดินทางเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
บริษัท ท่าอากาศยานไทย จํากัด (มหาชน) (ทอท.) กระทรวงคมนาคม อํานวยความสะดวกประชาชนที่จะเดินทางเข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลย ระหว่างวันที่ 19 - 30 ตุลาคม 2560
นายนิตินัย ศิริสมรรถการ กรรมการผู้อํานวยการใหญ่ ทอท. กล่าวว่า ตามที่รัฐบาลได้กําหนดจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ระหว่างวันที่ 25 - 29 ตุลาคม 2560 และถวายพระเพลิงพระบรมศพ ณ พระเมรุมาศ มณฑลพิธีท้องสนามหลวง ในวันที่ 26 ตุลาคม 2560 ในโอกาสนี้ ทอท. ขอน้อมรําลึกในพระมหากรุณาธิคุณของพระบาทสมเด็จพระปรมินทรมหาภูมิพล อดุลยเดช ที่ทรงมีต่อพสกนิกรชาวไทยอย่างหาที่สุดมิได้ และร่วมถวายความจงรักภักดีด้วยการอํานวยความสะดวกประชาชนที่จะเดินทางเข้าร่วมพระราชพิธีถวายพระเพลิงพระบรมศพ โดยจัดรถรับส่งในเส้นทางท่าอากาศยานสุวรรณภูมิ (ทสภ.) - สนามหลวง (สถานีตํารวจนครบาลนางเลิ้ง) และท่าอากาศยานดอนเมือง (ทดม.) - สนามหลวง (สนามม้านางเลิ้ง) โดยไม่คิดค่าบริการ รวมทั้งยกเว้นค่าบริการจอดรถยนต์ ณ ลานจอดรถระยะยาว (Long Term Parking) ทสภ. และ ทดม. ได้จัดพื้นที่บริเวณอาคารจอดรถ 5 ชั้น อาคารคลังสินค้า และพื้นที่จอดรถฝ่ายสนามบินและอาคาร ให้ประชาชนจอดรถยนต์โดยไม่คิดค่าบริการ พร้อมทั้งจัดน้ําดื่มบรรจุขวดแจกฟรี สําหรับประชาชนที่เดินทางกับรถที่ให้บริการทั้งสองเส้นทาง ดังนี้
1. เส้นทาง ทสภ. - สนามหลวง (สถานีตํารวจนครบาลนางเลิ้ง) จัดรถรับส่งประชาชน ระหว่างวันที่ 19 - 30 ตุลาคม 2560 ตั้งแต่เวลา 06.00 - 18.00 น. ยกเว้นวันที่ 26 ตุลาคม 2560 ให้บริการตั้งแต่เวลา 06.00 - 06.00 น. ของวันที่ 27 ตุลาคม 2560 ซึ่งประชาชนสามารถขึ้นรถได้บริเวณชั้น 1 ประตู 8 อาคารผู้โดยสาร และรถจอดส่งบริเวณสถานีตํารวจนครบาลนางเลิ้ง รวมทั้งยกเว้นค่าบริการจอดรถยนต์ สําหรับประชาชนที่นํารถไปจอดที่ลานจอดรถระยะยาว (Long Term Parking) โซน C, D และ E โดยสามารถรองรับรถยนต์ได้ประมาณ 2,100 คัน พร้อมจัดรถ Shuttle Bus รับส่งไปอาคารผู้โดยสาร
2. เส้นทาง ทดม. - สนามหลวง (สนามม้านางเลิ้ง) จัดรถรับส่งประชาชน ระหว่างวันที่ 23 - 31 ตุลาคม 2560 ตั้งแต่เวลา 08.00 - 17.00 น. ยกเว้นวันที่ 26 ตุลาคม 2560 ให้บริการตั้งแต่เวลา 08.00 - 24.00 น. โดยประชาชนสามารถขึ้นรถได้บริเวณประตู 15 ชั้น 3 อาคารผู้โดยสารภายในประเทศ อาคาร 2 และรถจอดส่งบริเวณสนามม้านางเลิ้ง ทั้งนี้ ปลายทางอาจเปลี่ยนแปลงตามแผนการปิดเส้นทางจราจรรวมทั้ง ทดม. ได้จัดพื้นที่อาคารจอดรถ 5 ชั้น เฉพาะชั้น 2 - 3 บริเวณลานจอดรถยนต์หน้าอาคารจอดรถ 5 ชั้น บริเวณหน้าอาคารคลังสินค้า 1, 3 และ 4 และพื้นที่จอดรถฝ่ายสนามบินและอาคาร บริเวณหน้าช่องทางออกกองทัพอากาศ (ฝั่งเจ้เล้ง) ซึ่งสามารถรองรับรถยนต์ได้ประมาณ 1,000 คัน สําหรับให้ประชาชนนํารถมาจอดโดยไม่คิดค่าบริการ
นอกจากนี้ ในวันที่ 26 ตุลาคม 2560 ทอท. ได้อํานวยความสะดวกประชาชนที่จะเดินทางไปวัดดอนเมือง ซึ่งเป็นสถานที่จัดพิธีถวายดอกไม้จันทน์ สามารถนํารถมาจอดในลานจอดรถยนต์ ณ สํานักงานใหญ่ ทอท. โดยไม่คิดค่าบริการ
รัฐบาลไทย-ข่าวทำเนียบรัฐบาล-กระทรวงยุติธรรม จัดประชุมคณะกรรมการกองทุนยุติธรรม ครั้งที่ ๑/๒๕๖๒
วันอังคารที่ 5 มีนาคม 2562
กระทรวงยุติธรรม จัดประชุมคณะกรรมการกองทุนยุติธรรม ครั้งที่ ๑/๒๕๖๒
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๑/๒๕๖๒
ในวันจันทร์ที่ ๔ มีนาคม ๒๕๖๒ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๑/๒๕๖๒ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ผู้แทนจากหน่วยงานในสังกัดกระทรวงยุติธรรม และหน่วยงานที่เกี่ยวข้อง เข้าร่วมประชุม
ที่ประชุมได้ติดตามผลการปฏิบัติงานตามภารกิจของกองทุนยุติธรรม ด้านสถานะทางการเงินกองทุนยุติธรรม ผลการช่วยเหลือเงินกองทุนยุติธรรมและสถิติผู้ขอรับความช่วยเหลือส่วนกลางและส่วนภูมิภาค ผลการดําเนินงานตามตัวชี้วัดกองทุนยุติธรรม ผลการช่วยเหลือเยียวยาแก่ผู้เสียหายและจําเลยในคดีอาญาของสํานักงานช่วยเหลือทางการเงินแก่ผู้เสียหายและจําเลยในคดีอาญา กรมคุ้มครองสิทธิและเสรีภาพ และการจ่ายค่าตอบแทนทนายความตามมติกองทุนยุติธรรม
นอกจากนี้ ที่ประชุมได้พิจารณาร่างคําสั่งคณะกรรมการกองทุนยุติธรรม เรื่อง แก้ไขคําสั่งแต่งตั้งคณะอนุกรรมการให้ความช่วยเหลือคดีความมั่นคงในจังหวัดชายแดนภาคใต้ ๓ จังหวัด ได้แก่ ยะลา นราธิวาส ปัตตานี และ ๔ อําเภอในจังหวัดสงขลา ได้แก่ อําเภอเทพา อําเภอสะบ้าย้อย อําเภอจะนะ และอําเภอนาทวี
รองนายกรัฐมนตรี และรัฐมนตรีว่าการกระทรวงยุติธรรม กล่าวว่า ที่ประชุมได้มอบหมายให้ฝ่ายเลขานุการปรับแก้ไขเพิ่มเติมข้อมูลและรายละเอียดตามข้อสังเกตของคณะกรรมการในประเด็นต่างๆ อาทิ การให้ความช่วยเหลือกรณีชาวต่างชาติถูกละเมิดสิทธิมนุษยชนในราชอาณาจักรไทยหรือกรณีบุคคลที่ไม่มีสถานะทางทะเบียน รวมทั้งเร่งรัดการดําเนินงานตามตัวชี้วัดกองทุนยุติธรรม และการนําเทคโนโลยีมาใช้ในการปฏิบัติงานของกองทุนยุติธรรม เพื่อเพิ่มประสิทธิภาพในด้านการให้บริการประชาชนได้อย่างสะดวก รวดเร็วและทั่วถึงมากยิ่งขึ้น
รัฐบาลไทย-ข่าวทำเนียบรัฐบาล-​เคาะ ตำแหน่งงาน part-time กว่า 20,000 อัตรา  ลงงาน “ดิลิเวอรี่” สร้างอาชีพ  พร้อมรองรับความต้องการของประชาชน ช่วง Work from home
วันอังคารที่ 24 มีนาคม 2563
​เคาะ ตําแหน่งงาน part-time กว่า 20,000 อัตรา  ลงงาน “ดิลิเวอรี่” สร้างอาชีพ  พร้อมรองรับความต้องการของประชาชน ช่วง Work from home
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน เคาะ มาตรการของศูนย์บริการจัดหางาน Part-time เผย มีตําแหน่งงานว่าง part-time กว่า 28,363 อัตรา ขณะนี้ ต้องการพนักงานจัดส่งสินค้า (ดิลิเวอรี่) มากที่สุด 20,500 อัตรา เพิ่มโอกาสในการทํางานให้กับล
“ งาน part-time ที่ต้องการ ในขณะนี้คือ 1.พนักงานจัดส่งสินค้า (ดิลิเวอรี่) 20,500 อัตรา 2.พนักงานคลังสินค้า 2,000 อัตรา 3.พนักงานบริการ 374 อัตรา 4.พนักงานฝ่ายผลิต 100 อัตรา 5.พนักงานเสิร์ฟ 56 อัตรา 6.พนักงานครัว 55 อัตรา 7.พนักงานขาย 41 อัตรา 8.แคชเชียร์ 25 อัตรา 9.ผู้ช่วยผู้จัดการฝ่ายขาย 20 อัตรา 10.ธุรการ 18 อัตรา และอื่นๆ รวมทั้งสิ้น 28,363 อัตรา โดยสิ่งที่กระทรวงแรงงาน ทําได้แล้วคือการตั้งศูนย์ฯ ทําได้เลย คือ การจ้างงาน และทําอยู่ คือการเร่งหามาตรการช่วยเหลือให้สามารถจ้างงานได้มากขึ้น ”รัฐมนตรีว่าการกระทรวงแรงงาน กล่าว
นายสุชาติ พรชัยวิเศษกุล อธิบดีกรมการจัดหางาน กล่าวว่า ในสถานการณ์ปัจจุบัน เพื่อความปลอดภัยจากโรคติดเชื้อไวรัสโคโรนา 2019 (COVID-19) ผู้สมัครงาน และสถานประกอบการ สามารถใช้บริการจัดหางาน ผ่านเว็บไซต์ http://smartjob.doe.go.th ซึ่งให้บริการหางาน ครอบคลุมทั้งงานแบบเต็มเวลา และ Part-time แก่คนหางานทั่วไป นักเรียน/นักศึกษา กลุ่มผู้สูงอายุ และกลุ่มคนพิการ โดยสถานประกอบการ ลงทะเบียน แจ้งความต้องการจ้างงาน รายละเอียดการจ้างงาน และอื่นๆ ส่วนผู้สมัครงาน ลงทะเบียนสมัครงานและแนบไฟล์เอกสารที่เกี่ยวข้อง เลือกตําแหน่งงานว่าง หรือเลือกสถานประกอบการที่ต้องการ หลังจากที่ผู้สมัครงานได้เลือกตําแหน่งงานว่างแล้ว ระบบจะทําการ Matching (จับคู่) ว่าผู้สมัครงานมีคุณสมบัติตรงกับความต้องการของสถานประกอบการรายใด โดยระบบจะแจ้งเตือนไปยังสถานประกอบการด้วยว่ามีผู้สมัครงานรายใดเหมาะสมกับตําแหน่งงานของบริษัทนั้นๆ ทําให้ทั้งผู้สมัครงานและสถานประกอบการสามารถพิจารณาจ้างงานกันได้โดยตรง ประหยัดทั้งเวลาและค่าใช้จ่าย
“ เบื้องต้นสถานประกอบการต่างๆ ได้มีการปฏิบัติตามนโยบายของรัฐบาลด้วยการให้หยุดทํางานชั่วคราว หรือลดจํานวนพนักงานที่ปฏิบัติงานในสํานักงาน และให้ทํางานจากที่บ้าน (Work from home)
เพื่อลดการแพร่ระบาดของโรค แต่อย่างไรก็ตาม กรณีที่มีการเลิกจ้าง หน่วยงานในสังกัดของกระทรวงแรงงาน ได้มีมาตรการในการให้ความช่วยเหลือผู้ถูกเลิกจ้างในด้านต่างๆ เช่น มาตรการเยียวยากรณีถูกเลิกจ้าง มาตรการชะลอการเลิกจ้าง มาตรการเพิ่มสิทธิประโยชน์ทดแทนกรณีว่างงาน ขณะเดียวกันก็ให้ความช่วยเหลือนายจ้าง/สถานประกอบการเพื่อลดภาระแก่นายจ้างในการจ่ายค่าจ้างให้แก่ลูกจ้างในช่วงไม่มีการผลิต ” อธิบดีกรมการจัดหางาน กล่าว
ทั้งนี้ ประชาชนสามารถติดต่อ ศูนย์บริการจัดหางาน Part-time ได้ที่ 1. ศูนย์บริการจัดหางาน Part-time อาคาร 3 ชั้น หน้ากระทรวงแรงงาน 2. สํานักงานจัดหางานจังหวัดทุกจังหวัดทั่วประเทศ
3. เว็บไซต์ http://smartjob.doe.go.th และสอบถามข้อมูลเพิ่มเติมได้ที่สายด่วนกระทรวงแรงงานโทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-กระทรวงดิจิทัลฯ ผนึกสำนักงานตำรวจแห่งชาติ (สตช.) ดำเนินคดี 4 มือโพสต์เฟคนิวส์ กุข่าวไปรษณีย์เตือน! มีผู้ติดเชื้อ COVID-19 จากจดหมายหรือพัสดุ
วันศุกร์ที่ 24 เมษายน 2563
กระทรวงดิจิทัลฯ ผนึกสํานักงานตํารวจแห่งชาติ (สตช.) ดําเนินคดี 4 มือโพสต์เฟคนิวส์ กุข่าวไปรษณีย์เตือน! มีผู้ติดเชื้อ COVID-19 จากจดหมายหรือพัสดุ
กระทรวงดิจิทัลฯ ผนึกสํานักงานตํารวจแห่งชาติ (สตช.) ดําเนินคดี 4 มือโพสต์เฟคนิวส์ กุข่าวไปรษณีย์เตือน! มีผู้ติดเชื้อ COVID-19 จากจดหมายหรือพัสดุ
พล.ต.ต.พันธนะ นุชนารถ ผู้บังคับการข่าวกรองยาเสพติด กองบัญชาการตํารวจปราบปรามยาเสพติด หัวหน้าตํารวจประสานงานกระทรวงดิจิทัลฯ และเจ้าหน้าที่ศูนย์ปราบปรามอาชญากรรมเทคโนโลยีสารสนเทศสํานักงานตํารวจแห่งชาติ (ศปอส.ตร.) แถลงถึงผลการดําเนินคดีที่เกี่ยวกับการเสนอข่าวอันไม่เป็นความจริง บิดเบือนข่าวสารในสถานการณ์ฉุกเฉินตาม พ.ร.บ.คอมพิวเตอร์ พ.ศ. 2550 และ พ.ร.ก.การบริหารราชการในสถานการณ์ฉุกเฉิน พ.ศ. 2548 ว่า ได้ดําเนินการตรวจค้นเป้าหมาย 16 ราย โดยมีการออกหมายค้น 4 จุด และดําเนินคดี 4 ราย ซึ่งมีการโพสต์เฟซบุ๊ก “ไปรษณีย์เตือน! มีผู้ติดเชื้อ COVID-19 จากจดหมายหรือพัสดุ” ซึ่งทางบริษัท ไปรษณีย์ไทย จํากัด (ปณท) แจ้งว่าเป็นข่าวปลอม ทั้ง 4 ราย ยอมรับว่าโพสต์จริง ส่วนอีก 12 ราย ได้เตือนให้ระงับ/สั่งให้แก้ไขข่าว อาศัยอํานาจตามข้อกําหนด (ฉบับที่ 1) ข้อที่ 6 ซึ่งออกตามความในมาตรา 9 แห่ง พ.ร.ก.การบริหารราชการในสถานการณ์ฉุกเฉิน พ.ศ. 2548 ณ ห้องประชุมชั้น 9 กระทรวงดิจิทัลฯ ถ.แจ้งวัฒนะ เมื่อวันที่ 23 เมษายน 2563 ทั้งนี้เป็นความร่วมมือระหว่างกระทรวงดิจิทัลฯ โดยนายพุทธิพงษ์ ปุณณกันต์ รัฐมนตรีว่าการกระทรวงดิจิทัลฯ และสํานักงานตํารวจแห่งชาติ (สตช.) โดย พล.ต.อ.จักรทิพย์ ชัยจินดา ผบ.ตร., พล.ต.อ.สุวัฒน์ แจ้งยอดสุข ผอ.ศปอส.ตร.(PCT) ได้สั่งการตามนโยบายรัฐบาลให้ดําเนินการตรวจสอบการกระทําความผิดดังกล่าว
***************
รัฐบาลไทย-ข่าวทำเนียบรัฐบาล-การรถไฟฯ ประกาศงดเดินขบวนรถพิเศษนำเที่ยววันหยุด พร้อมแจ้งคืนเงินตั๋วโดยสารเต็มราคา [กระทรวงคมนาคม]
วันพฤหัสบดีที่ 26 มีนาคม 2563
การรถไฟฯ ประกาศงดเดินขบวนรถพิเศษนําเที่ยววันหยุด พร้อมแจ้งคืนเงินตั๋วโดยสารเต็มราคา [กระทรวงคมนาคม]
การรถไฟฯ ประกาศงดเดินขบวนรถพิเศษนําเที่ยววันหยุด พร้อมแจ้งคืนเงินตั๋วโดยสารเต็มราคา เพื่อหลีกเลี่ยงการเดินทางในช่วงการแพร่ระบาดของเชื้อไวรัสไวรัสโคโรนา 2019 (โควิด–19)
การรถไฟแห่งประเทศไทย ประกาศงดเดินขบวนรถพิเศษนําเที่ยวช่วงวันหยุด เสาร์ - อาทิตย์ และวันหยุดนักขัตฤกษ์ เพื่อหลีกเลี่ยงการเดินทางในช่วงการแพร่ระบาดของเชื้อไวรัสไวรัสโคโรนา2019 (โควิด–19)ตามมติคณะรัฐมนตรีและตามนโยบายกระทรวงคมนาคม ผู้โดยสารสามารถคืนเงินค่าตั๋วโดยสารได้เต็มราคาเป็นกรณีพิเศษ ตั้งแต่วันนี้เป็นต้นไป
นายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการในตําแหน่งผู้ว่าการรถไฟแห่งประเทศไทย เปิดเผยว่า ตามที่สถานการณ์การแพร่ระบาดของโรคติดเชื้อไวรัสโคโรนา2019หรือ โควิด-19ในปัจจุบันยังคงแพร่ระบาดในหลายพื้นที่ในประเทศไทยและมีแนวโน้มที่จะทวีความรุนแรงมากขึ้น ซึ่งทําให้มีจํานวนผู้ป่วยเพิ่มขึ้น ดังนั้นเพื่อเป็นการควบคุมและป้องกัน รวมทั้งลดความเสี่ยงการแพร่ระบาดของเชื้อไวรัสดังกล่าวตามมติคณะรัฐมนตรี (ครม.) ที่ประกาศใช้พระราชกําหนด (พ.ร.ก.) การบริหารราชการในสถานการณ์ฉุกเฉิน พ.ศ.2548เมื่อวันที่25มีนาคม2563เพื่อควบคุมการแพร่ระบาดของไวรัสโคโรนาสายพันธุ์ใหม่ หรือโควิด-19และตามนโยบายของกระทรวงคมนาคม การรถไฟฯ จึงได้ประกาศงดเดินเดินขบวนรถพิเศษนําเที่ยวช่วงวันหยุดเสาร์ - อาทิตย์ และวันหยุดนักขัตฤกษ์ โดยให้ผู้โดยสารสามารถคืนเงินค่าตั๋วโดยสารได้เต็มราคาเป็นกรณีพิเศษ ตั้งแต่วันนี้เป็นต้นไป สําหรับขบวนรถพิเศษที่งดเดินมีจํานวน8ขบวน ดังนี้
1.ขบวนรถพิเศษนําเที่ยวที่915/916งดเดินจาก กาญจนบุรี–น้ําตก–กาญจนบุรี ตั้งแต่วันที่26มีนาคม2563เป็นต้นไป
2.ขบวนรถพิเศษนําเที่ยวที่909/910งดเดินจาก กรุงเทพ–น้ําตก–กรุงเทพ ตั้งแต่วันที่28มีนาคม2563เป็นต้นไป
3.ขบวนรถพิเศษนําเที่ยวที่911/912งดเดินจาก กรุงเทพ–สวนสนประดิพัทธ์–กรุงเทพ ตั้งแต่วันที่28มีนาคม2563เป็นต้นไป
4.ขบวนรถพิเศษนําเที่ยวที่997/998งดเดินจาก กรุงเทพ–บ้านพลูตาหลวง–กรุงเทพ ตั้งแต่วันที่28มีนาคม2563เป็นต้นไป
สําหรับประชาชนที่ซื้อตั๋วโดยสารเดินทางกับขบวนรถพิเศษนําเที่ยวดังกล่าวข้างต้น สามารถติดต่อขอคืนเงินได้ที่ช่องจําหน่ายตั๋วสถานีรถไฟทุกแห่งทั่วประเทศ ตั้งแต่วันที่26มีนาคม2563เป็นต้นไป หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์
รัฐบาลไทย-ข่าวทำเนียบรัฐบาล-ความคืบหน้าโครงการฟื้นฟูเมืองชุมชนดินแดง
วันศุกร์ที่ 19 ตุลาคม 2561
ความคืบหน้าโครงการฟื้นฟูเมืองชุมชนดินแดง
รัฐบาลจัดทําโครงการฟื้นฟูเมืองชุมชนดินแดงเพื่อพัฒนาที่อยู่อาศัยให้แก่ผู้มีรายได้น้อยอย่างต่อเนื่อง เนื่องจากโครงสร้างอาคารเดิมชํารุดทรุดโทรมมาก โดยได้อนุมัติโครงการระยะที่ 2 – 4 สําหรับผู้ที่อยู่อาศัยเดิมและผู้อยู่อาศัยใหม่
พฤหัสบดีที่ 18 ต.ค.61
ความคืบหน้าโครงการฟื้นฟูเมืองชุมชนดินแดง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําโครงการฟื้นฟูเมืองชุมชนดินแดงเพื่อพัฒนาที่อยู่อาศัยให้แก่ผู้มีรายได้น้อยอย่างต่อเนื่อง เนื่องจากโครงสร้างอาคารเดิมชํารุดทรุดโทรมมาก โดยได้อนุมัติโครงการระยะที่ 2 – 4 สําหรับผู้ที่อยู่อาศัยเดิมและผู้อยู่อาศัยใหม่ เช่น ข้าราชการ และประชาชนทั่วไป โครงการดังกล่าวมีลักษณะเป็นอาคารสูง 26 – 35 ชั้น จํานวน 10 อาคาร ขนาดห้องพัก 33 ตร.ม. รวม 6,212 ห้อง ทั้งนี้ การดําเนินงานในระยะที่ 1 ที่เสร็จสมบูรณ์และส่งมอบกุญแจให้แก่ผู้อยู่อาศัยเรียบร้อยแล้ว โดยได้รับความร่วมมือและเสียงตอบรับจากประชาชนเป็นอย่างดี ซึ่งข้อมูลจากการสํารวจพบว่า ผู้อยู่อาศัยมีความสุขและมีคุณภาพชีวิตที่ดีขึ้นมาก สอดคล้องกับนโยบายส่งเสริมให้ผู้มีรายได้น้อยมีที่อยู่อาศัยเป็นของตนเองและลดความเหลื่อมล้ําในสังคม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” เปิดเวทีศึกษาการกระทำผิดซ้ำในกลุ่มผู้ต้องขังโครงการกำลังใจฯ
วันพฤหัสบดีที่ 18 พฤษภาคม 2560
“ยุติธรรม” เปิดเวทีศึกษาการกระทําผิดซ้ําในกลุ่มผู้ต้องขังโครงการกําลังใจฯ
นางกรรณิการ์ แสงทอง รองปลัดกระทรวงยุติธรรม เป็นประธานการประชุมเชิงปฏิบัติการ เรื่อง การศึกษาการกระทําผิดซ้ําในกลุ่มผู้ต้องขังในโครงการกําลังใจฯ
เมื่อวันพฤหัสบดีที่ ๑๑ พฤษภาคม ๒๕๖๐ เวลา ๑๖.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมเชิงปฏิบัติการ
เรื่อง การศึกษาการกระทําผิดซ้ําในกลุ่มผู้ต้องขังในโครงการกําลังใจฯ
สําหรับวัตถุประสงค์ของการประชุมในครั้งนี้
สืบเนื่องจากพระเจ้าหลานเธอ พระองค์เจ้าพัชรกิติยาภา ได้ทรงมีพระวินิจฉัย
ให้ดําเนินการประเมินการกระทําผิดซ้ําในผู้ต้องขัง ๓ กลุ่ม
เพื่อดูความสัมฤทธิ์ผลของโครงการกําลังใจฯ ในภาพรวม
ซึ่งสํานักกิจการในพระดําริพระเจ้าหลานเธอ พระองค์เจ้าพัชรกิติยาภา
ได้ประชุมร่วมกับทีมนักวิชาการเพื่อกําหนดขอบเขตการประเมินผลดังกล่าว
โดยกําหนดที่จะเก็บข้อมูลในผู้ต้องขัง ๓ กลุ่ม ได้แก่
กลุ่มที่ ๑ ผู้ต้องขังหญิงจากเรือนจํา/ทัณฑสถานหญิงที่เปิดโครงการกําลังใจฯ แล้ว จํานวน ๑๗ แห่ง
กลุ่มที่ ๒ ผู้ต้องขังรุ่นที่ ๒ ที่เข้าร่วมโครงการกําลังใจฯ
ในการน้อมนําปรัชญาเศรษฐกิจพอเพียงมาปรับใช้ในเรือนจํานําร่อง จํานวน ๔ แห่ง
และกลุ่มที่ ๓ ผู้ต้องขังที่เข้าร่วมโครงการเรื่องเล่าแดนประหารของเรือนจํากลางบางขวาง
ทั้งนี้ เพื่อให้ได้ข้อมูลเกี่ยวกับการกระทําผิดซ้ํา รวมทั้งบริบทต่างๆ ของการกระทําผิดซ้ํา
สําหรับเป็นข้อมูลในการพิจารณาวางแผนการดําเนินงานและกําหนดกิจกรรมของโครงการในระยะต่อไป
รวมทั้งเป็นข้อมูลในการที่พระเจ้าหลานเธอ พระองค์เจ้าพัชรกิติยาภา จะนําไปเสนอที่ประเทศญี่ปุ่น
เกี่ยวกับลักษณะการกระทําผิดซ้ํา ปัจจัยที่ส่งผลต่อการกระทําผิดซ้ํา
ตลอดจนกิจกรรม หรือโครงการที่สามารถปรับพฤติกรรมหรือจิตใจไม่ให้หวนกลับไปกระทําผิดซ้ํา
โดยมีผู้แทนหน่วยงานในสังกัดกระทรวงยุติธรรม นักวิชาการจากมหาวิทยาลัยธรรมศาสตร์
และมหาวิทยาลัยธุรกิจบัณฑิตย์ ตลอดจนผู้เกี่ยวข้อง
เข้าร่วมแลกเปลี่ยนความคิดเห็นฯ
ณ โรงแรมมิราเคิล แกรนด์ คอนเวนชั่น กรุงเทพฯ
รัฐบาลไทย-ข่าวทำเนียบรัฐบาล-คำขวัญวันเด็กแห่งชาติ ประจำปี 2561
วันศุกร์ที่ 22 ธันวาคม 2560
คําขวัญวันเด็กแห่งชาติ ประจําปี 2561
นายการุณ สกุลประดิษฐ์ ปลัดกระทรวงศึกษาธิการ เปิดเผยถึงคําขวัญของ พล.อ.ประยุทธ์ จันทร์โอชา นายกรัฐมนตรี เนื่องในวันเด็กแห่งชาติ ประจําปี 2561 ว่า "รู้คิด รู้เท่าทัน สร้างสรรค์เทคโนโลยี"
22 ธันวาคม 2560 : นายการุณ สกุลประดิษฐ์ ปลัดกระทรวงศึกษาธิการ เปิดเผยถึงคําขวัญของ พล.อ.ประยุทธ์ จันทร์โอชา นายกรัฐมนตรี เนื่องในวันเด็กแห่งชาติ ประจําปี 2561 ว่า
"รู้คิด รู้เท่าทัน สร้างสรรค์เทคโนโลยี"
ทั้งนี้ นายกรัฐมนตรีได้ฝากคําขวัญดังกล่าวในปีนี้ เพื่อต้องการให้เด็กและเยาวชนทุกคนได้ตระหนักถึงความสําคัญของตนเองว่า เป็นทรัพยากรบุคคลที่มีคุณค่าของประเทศ ขอให้ตั้งใจใฝ่ศึกษาเล่าเรียน หมั่นฝึกฝนพัฒนาตนเองอยู่เสมอ และพร้อมเรียนรู้สิ่งใหม่ๆที่เป็นประโยชน์ รวมทั้งรู้จักการใช้สื่อเทคโนโลยีสารสนเทศอย่างสร้างสรรค์ มีความรับผิดชอบต่อสังคมส่วนรวม และเป็นคนดีของสังคม ตลอดจนเป็นผู้ที่มีความกตัญญูรู้คุณต่อพ่อแม่ ผู้มีพระคุณ ครูอาจารย์ มีจิตสาธารณะ เพื่อการอยู่ร่วมกับผู้อื่นในสังคมอย่างมีความสุข และพร้อมจะเติบโตเป็นผู้ใหญ่ที่มีคุณภาพและคุณธรรมของประเทศชาติต่อไป
นายการุณ กล่าวด้วยว่าสําหรับการจัดงานวันเด็กในปี2561ส่วนกลางจะจัดที่กระทรวงศึกษาธิการ ซึ่งจะมีการแถลงข่าวการจัดงานวันเด็กในวันพฤหัสบดีที่ 4 มกราคม 2561 โดย นพ.ธีระเกียรติ เจริญเศรษฐศิลป์ รมว.ศึกษาธิการ เป็นประธานการแถลงข่าว
อิชยา กัปปา, บัลลังก์ โรหิตเสถียร
สรุป/เรียบเรียง
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 22/2559
วันจันทร์ที่ 26 ธันวาคม 2559
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 22/2559
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 22/2559
วันนี้ (23ธันวาคม2559)เวลา10.00น. ณ ตึกสันติไมตรี (หลังใน) ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี ในฐานะเลขานุการศูนย์บัญชาการติดตามสถานการณ์ (ศตส.) ได้เป็นประธานการประชุมศูนย์บัญชาการติดตามสถานการณ์ ครั้งที่ 22/2559 และได้ให้สัมภาษณ์ภายหลังเลิกการประชุมฯ ซึ่งมีสาระสําคัญดังนี้
ที่ประชุมได้รับทราบเรื่องการจัดกิจกรรมส่งท้ายปีเก่าต้อนรับปีใหม่ซึ่งกระทรวงวัฒนธรรมร่วมกับสํานักงานพระพุทธศาสนาแห่งชาติโดยความร่วมมือของวัดทั่วประเทศจัดกิจกรรมสวดมนต์ข้ามปีใน วันที่31ธันวาคม2559 -วันที่1มกราคม2560โดยมีการจัดกิจกรรมบรรยายธรรม ปฏิบัติธรรม เจริญจิตภาวนา สวดมนต์ข้ามปี ตักบาตรปีใหม่ เพื่อถวายเป็นพระราชกุศลแด่พระบาทสมเด็จพระปรมินทรมหา ภูมิพลอดุลยเดช รัชกาลที่9และ เพื่อถวายพระพรเนื่องในโอกาสวันขึ้นปีใหม่2560แด่สมเด็จพระเจ้าอยู่หัว มหาวชิราลงกรณ บดินทรเทพยวรางกูร รัชกาลที่10พร้อมจัดกิจกรรมบําเพ็ญสาธารณประโยชน์ ณ อุทยานประวัติศาสตร์ พิพิธภัณฑ์ และแหล่งเรียนรู้วัฒนธรรมครอบคลุมทั่วประเทศ รายละเอียดสอบถามเพิ่มเติมได้ โทร02-422-8746-8หรือสายด่วน1765
พร้อมกันนี้ ศูนย์บัญชาการติดตามสถานการณ์ กอร.รส. กรุงเทพมหานคร และหน่วยงานที่เกี่ยวข้อง ต่างมีความตั้งใจในการอํานวยความสะดวกทั้งในเรื่องอาหาร สุขภาพ และความปลอดภัยให้แก่พี่น้องประชาชนที่มีความมุ่งมั่นอย่างแน่วแน่ในการถวายสักการะพระบรมศพฯ ทั้งนี้ วันที่1มกราคม2560ทางสํานักพระราชวังจะงดจัดกิจกรรมเข้าถวายสักการะพระบรมศพฯ โดยได้เปิดศาลาสหทัยสมาคม ในพระบรมมหาราชวัง ให้พี่น้องประชาชนเข้ามาลงนามถวายพระพรเนื่องในวันขึ้นปีใหม่2560แด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ซึ่งเป็นประเพณีที่ปฏิบัติสืบต่อกันมาอย่างยาวนาน โดยมีเจ้าหน้าที่ของภาครัฐที่เกี่ยวข้องคอยอํานวยความสะดวกด้านต่าง ๆ เช่นเดิม
อนึ่ง ในวันอาทิตย์ที่25ธันวาคม2559เวลา06.00น.การไฟฟ้าส่วนภูมิภาคจัดกิจกรรมปั่นจักรยานถวายความอาลัยแด่พระบาทสมเด็จพระปรมินทรมหาภูมิพลอดุลยเดช รัชกาลที่9โดยปั่นจักรยานจํานวน189คัน จากสํานักงานใหญ่การไฟฟ้าส่วนภูมิภาค ถนนงามวงศ์วาน มายังสนามหลวง ขณะเดียวกันในวันดังกล่าว สมาคมธรรมศาสตร์ฯ จัดกิจกรรมเดินวิ่งการกุศลอินเตอร์เนชั่นแนลฮาร์ฟมาราธอน เริ่มเวลา08.00น. จากบริเวณถนนบรมราชชนนีมายังสนามหลวงด้วยเช่นกัน ทั้งนี้ สํานักงานตํารวจแห่งชาติจะปิดการจราจรบริเวณชั้นในของสนามหลวง จึงแจ้งให้ทราบโดยทั่วกัน
*************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานเปิดงานการแสดงผลงานศิลปกรรมเด็กและเยาวชนแห่งชาติ ครั้งที่ ๑๕
วันพฤหัสบดีที่ 23 กรกฎาคม 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดงานการแสดงผลงานศิลปกรรมเด็กและเยาวชนแห่งชาติ ครั้งที่ ๑๕
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดงานการแสดงผลงานศิลปกรรมเด็กและเยาวชนแห่งชาติ ครั้งที่ ๑๕
วันที่ ๒๓ กรกฏาคม ๒๕๖๓ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดงานการแสดงผลงานศิลปกรรมเด็กและเยาวชนแห่งชาติ ครั้งที่ ๑๕ และมอบรางวัล นักเรียน นักศึกษาผู้ชนะการประกวดศิลปกรรมเด็ก และเยาวชนแห่งชาติ ครั้งที่ ๑๕ จํานวน ๕๖ คน โดยมี นางนิภา โสภาสัมฤทธิ์ อธิการบดี สถาบันบัณฑิตพัฒนศิลป์ ผู้บริหารกระทรวงวัฒนธรรม นักเรียน นักศึกษา และแขกผู้มีเกียรติ เข้าร่วมงาน ณ พิพิธภัณฑสถานแห่ชาติ หอศิลป ถนนเจ้าฟ้า เขตพระนคร กรุงเทพฯ